Aysanem Yusupova

Yusupova Aysanem Azatovna (Айсәнем Юсупова; 1997-jıl 2-yanvar, Nókis) — qaraqalpaqstanlı aktrisa.

 Ómirbayanı 
Aysanem Yusupova 1997-jıl 2-yanvarda Qaraqalpaqstan Respublikası Nókis qalasında tuwılǵan. 2012-jılı mektepti tamamlaǵannan soń, Nókis mámleketlik yuridikalıq kolledjinde oqıǵan. 2020-jılı Ózbekstan mámleketlik kórkem óner hám mádeniyat institutınıń «Teatr hám kino aktyorlıǵı» baǵdarı bakalavrı, 2022-jılı magistratura basqıshın tamamlaǵan. 

 Iskerligi 
Dáslep kásibin qosıqshılıq penen baslaǵan. Aktrisa sıpatında birinshi márte 2017-jılı «Maftuningman 2» filminde bas roldi atqarǵan. 2019-jılı súwretke alınǵan Hilal Nasimov rejissyorlıǵındaǵı «Miyras» filmi menen keń tanılǵan.

Rejissyor Akbar Bekturdiev tárepinen súwretke alınǵan «Ózbek qızı» filmindegi bas rol Aysanem Yusupovanı xalıqaralıq kólemde tanıttı. Usı roli ushın Rossiyada ótkerilgen IV Xalıqaralıq «Lendok» kinofestivalında hám Tájikstanda ótkerilgen «Tajı Saman» II Xalıqaralıq kinofestivalında «Eń jaqsı hayal-qız roli ushın» nominaciyasınıń jeńimpazı bolǵan.

 Sıylıqları 
Aysanem Yusupova 2024-jıl «Keleshek bunyadkarı» medalı menen sıylıqlanǵan.

 Filmografiyası 
 Jıl Kino Rol 2017-jıl Maftuningman 2 Qızlargúl 2018-jıl Ómir Lola 2021-jıl Miyras Aygúl 2023-jıl Ózbek qızı Jamila 2024-jıl Qartayǵan qız Sitara Pandemiya Gúlrux

 Derekler 

Kategoriya:Aktrisalar
Kategoriya:Ózbekstanlı aktrisalar
Kategoriya:Nókis qalasında tuwılǵanlar
Kategoriya:Alfavit boyınsha aktyorlar